Medicul cere această investigație în cazul în care analizele de până la acel moment nu indică foarte clar natura unei tumori, spre exemplu. Un examen histopatologic face diferența între o formațiune cutanată malignă și una benignă. Pentru un diagnostic histopatologic corect, în multe situații, este absolut necesară corelarea aspectului microscopic cu informațiile existente în dosarul medical al pacientului. Astfel, colaborarea medicului anatomopatolog cu medicul clinician și furnizarea de informații clinice corecte și complete despre pacient sunt de mare importanță în stabilirea diagnosticului.